b'\n_START_ARTICLE_\nMonocoque\n_START_PARAGRAPH_\nMonocoque je na\xc4\x8din gradnje, pri katerem zunanji del (lupina) objekta prena\xc5\xa1a obremenitve, podobno kot pri jajcu. Termin monocoque izhaja iz gr\xc5\xa1ke besede mono (enotno) in francoske besede coque (trup, lupina). Lahko bi tudi prevedli kot strukturna lupina._NEWLINE_Prva letala so bila zgrajena iz notranjih struktur, po navadi lesenih palic ali jeklenih cevi, ki jih je obdajala tkanina (fabric). Tkanina ni nosila nobenih obremenitev, v bistvu je samo izbolj\xc5\xa1ala aerodinamiko. Leta 1912 sej je pojavilo letalo Deperdussin Monocoque, pri katerem je bil trup narejen iz treh slojev lesa, ki je slu\xc5\xbeilo kot nosilna struktura in ohi\xc5\xa1je. Ta na\xc4\x8din je mo\xc4\x8dno zmanj\xc5\xa1al upor in letalo je bilo zelo uspe\xc5\xa1no v dirkah.'